recursal/SuperWikiNEXT-32B huggingface dataset:
**Quintus Fabius Maximus Rullianus** tai **Rullus** oli roomalainen sotapäällikkö, joka voitti vuonna 295 eaa. yhtyneet italialaiset kansat ratkaisevassa Sentinumin taistelussa. Hänen isänsä oli Fabius-suvun jäsen Marcus. Hän oli viisinkertainen konsuli ja samnilaissotien sankari.

Hänet mainitaan ensimmäisen kerran vuonna 325 eaa. kun hän toimi Lucius Papirius Cursorin diktaattorivuonna *magister equitumina*. Hän löi samnilaiset Imbriniumin lähellä. Cursor syytti Fabiusta senaatissa siitä että tämä oli toiminut ilman diktaattorin suostumusta. Kansa ja senaatti kannattivat kuitenkin Fabiusta ja lopulta Cursor armahti hänet. 

Fabiuksesta tuli konsuli ensimmäisen kerran vuonna 322 eaa. ja vuonna 315 eaa. hänet valittiin diktaattoriksi, mutta hän hävisi samnilaisia vastaa käydyn Lautulaen taistelun. Vuonna 310 eaa. hän oli taas konsulina ja taisteli etruskeja vastaan Sutriumissa. Vuonna 308 eaa. hän oli kolmannen kerran konsulina ja kukisti Perusian ja Nuceria Alfaternan. 

Vuonna 304 eaa. Fabius valittiin kensoriksi. Vuonna 297 eaa. hän oli neljännen kerran konsulina ja kukisti samnilaiset Tifernumissa. Vuonna 295 eaa. hänet valittiin yksimielisesti viidennen kerran konsuliksi. Viidennellä konsulikaudellaan hän kukisti etruskien, samnilaisten ja gallien liiton Sentinumin taistelussa, joka oli kolmannen samnilaissodan ratkaiseva taistelu.

Fabiuksen poika oli konsuli Quintus Fabius Maximus Gurges, ja hänen pojanpoikansa oli toisen puunilaissodan sotapäällikkö Quintus Fabius Maximus.


|  |  |  |  |
| --- | --- | --- | --- |
|   | Edeltäjä:**Gaius Sulpicius Longus ja Quintus Aemilius Cerretanus** | **Rooman konsuli**Lucius Fulvius Curvuksen kanssa vuonna 322 eaa. | Seuraaja:**Titus Veturius Calvinus ja Spurius Postumius Albinus** |


|  |  |  |  |
| --- | --- | --- | --- |
|   | Edeltäjä:**-** | **Rooman diktaattori**vuonna 315 eaa. | Seuraaja:**-** |


|  |  |  |  |
| --- | --- | --- | --- |
|   | Edeltäjä:**Gaius Iunius Bubulcus Brutus ja Quintus Aemilius Barbula** | **Rooman konsuli**Gaius Marcius Rutilus Censorinuksen kanssa vuonna 310 eaa. | Seuraaja:***Kolmas diktaattorivuosi* - Lucius Papirius Cursor diktaattorina** |


|  |  |  |  |
| --- | --- | --- | --- |
|   | Edeltäjä:***Kolmas diktaattorivuosi* - Lucius Papirius Cursor diktaattorina** | **Rooman konsuli**Publius Decius Musin kanssa vuonna 308 eaa. | Seuraaja:**Appius Claudius Caecus ja Lucius Volumnius Flamma Violens** |


|  |  |  |  |
| --- | --- | --- | --- |
|   | Edeltäjä:**-** | **Kensori**vuonna 304 eaa. | Seuraaja:**-** |


|  |  |  |  |
| --- | --- | --- | --- |
|   | Edeltäjä:**Lucius Cornelius Scipio Barbatus ja Gnaeus Fulvius Maximus Centumalus** | **Rooman konsuli**Publius Decius Musin kanssa vuonna 297 eaa. | Seuraaja:**Appius Claudius Caecus ja Lucius Volumnius Flamma Violens** |


|  |  |  |  |
| --- | --- | --- | --- |
|   | Edeltäjä:**Appius Claudius Caecus ja Lucius Volumnius Flamma Violens** | **Rooman konsuli**Publius Decius Musin kanssa vuonna 295 eaa. | Seuraaja:**Lucius Postumius Megellus ja Marcus Atilius Regulus** |
Hansadutta Swami
**Hansadutta Swami** (**Hans Kary**; 27. toukokuuta 1941 Braunschweig, Saksa – 25. huhtikuuta 2020) oli saksalaistaustainen yhdysvaltalainen entinen Krishna-liikkeen (ISKCON) guru. Hänestä tuli Prabhupadan oppilas maaliskuussa 1967. Hansadutta Swami levitti liikkeen toimintaa useisiin maihin ja organisoi Prabhupadan kirjojen levitystä useilla kielillä. 

Vuonna 1977 Prabhupadan kuoltua Hansadutta Swamista tuli yksi liikkeen johtajista. Hänet kuitenkin erotettiin tehtävistään vuonna 1983. Hän kärsi sydänkohtauksen vuonna 2003.

Useita kirjojakin julkaissut Hansadutta Swami jatkoi hengellistä uraansa Prabhupadan jalanjäljissä erottamisen jälkeenkin. Hän asui Kalifornian Cloverdalessa.

Swami on paitsi kirjoitti, myös levytti – häneltä ilmestyi rockalbumi *Nice but Dead*.

Lähteet
-------

1. ↑  Hansadutta Das Passes Away *ISKCON News*.  1.5.2020. Viitattu 26.6.2023. (englanniksi)
2. ↑  Dic.academic.ru: Hansadutta Das
3. ↑  Hansadutta.com: Hansadutta das (Arkistoitu – Internet Archive)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Radio- ja televisiotoimittajien liitto – Radio- och televisionsredaktörernas förbund r.y.** (RTTL) on Suomen Journalistiliiton jäsenyhdistys. Se perustettiin vuonna 1961. Sääntöjensä mukaan liiton "tarkoituksena on jäsentensä ammatillisena yhdyssiteenä toimien valvoa jäsentensä sosiaalisia ja ammattiin liittyviä yhteisiä etuja kuten palkkausta ja muita työehtoja". Liiton nykyinen puheenjohtaja on toimittaja Jani Tanskanen.

Jäsenet ja organisaatio
-----------------------

RTTL:n jäsenet ovat muun muassa radio-, tv- ja nettitoimittajia, ohjaajia, äänitarkkailijoita, kuvaajia, kuvaussihteereitä, tuotantokoordinaattoreita, tutkijoita, media-alan opettajia ja kouluttajia, miksaajia, kameramiehiä, uutispäälliköitä, leikkaajia, tuottajia, toimitussihteereitä, lähetysohjaajia, kuuluttajia, juontajia sekä av-kääntäjiä. Jäsenet työskentelevät esimerkiksi Yleisradion, MTV:n ja Nelosen palveluksessa. Osa työskentelee työsuhteessa, osa freelancereina ja osa yrittäjinä.

RTTL koostuu viidestä jäsenyhdistyksestä, jotka ovat

* AVOT ry
* Freelance-ammattiosasto FAO
* Media- ja ohjelmatyöntekijät MOT
* Nelosen ohjelmatyöntekijät NOT
* Yleisradion ohjelmatyöntekijät YOT.

Historia
--------

Yhdistys perustettiin 19. huhtikuuta 1961 nimellä Radio- ja televisiotoimittajat – Radio och televisionredaktörerna RTTY. Liiton ensimmäinen puheenjohtaja oli Sauvo "Saukki" Puhtila.

Lähteet
-------

1. 1 2  Historia Radio- ja televisiotoimittajien liitto. Viitattu 3.10.2022.
2. ↑  Radio- ja televisiotoimittajien liitto – Radio- och televisionsredaktörernas förbund r.y.:n säännöt *bin.yhdistysavain.fi*. Viitattu 3.10.2022.
3. 1 2  Jäsenyhdistykset *Radio- ja televisiotoimittajien liitto*. Viitattu 3.10.2022.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Radien** tai **Radie** on saamelaisen muinaisuskon taivaanjumala ja maailmanjärjestyksen ylläpitäjä. Nimi Radien tulee skandinaavisten kielten hallintaa tarkoittavasta sanasta *råd*. Joissakin kirjallisissa lähteissä käytetään myös nimiä *Veralden Olmai* tai *Veralden Radien*.

Taivaanjumalana Radienin uskottiin pitävän pystyssä niin sanottua maailmanpatsasta, ja jottei tämä sortuisi Radienille annettiin uhrilahjoja. Vanhoissa lähteissä mainitaan, että Radienin palvontaan liittyi symbolisten maailmanpatsaiden tekeminen. Palvontaan liittyi myös hedelmällisyyskultin piirteitä, kuten esimerkiksi poron sukuelinten uhraaminen.

Radien käsitettiin isän, pojan ja vaimon käsittäneeksi kolminaisuudeksi. Tämä on ehkä tulosta kristinuskon vaikutuksesta jo ennen varsinaisen lähetystyön alkua. Eteläsaamelaisissa noitarummuissa Radien esitetään kolmena ihmishahmona sädekehin. Yhden teorian mukaan Tiermes oli saamelaisten alkuperäinen taivaanjumala ja Radien on myöhempi kristinuskon vaikutuksesta syntynyt hahmo.

Lähteet
-------

1. 1 2 3  Taivaanjumala *Saamelaiskulttuurin ensyklopedia*. Helsingin yliopisto. Viitattu 28.6.2015.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Saamelainen muinaisusko |
| --- |
|  |
| Kosmologia ja myyttiset paikat | 
* Áiligas
* Bassi
* Jábmiidáibmu
* Pohjannaula
* Saivo
* Taivaankansi
* Verisurman saaneiden vainajala

 |
|  |
| Jumalat ja haltijat | 
* Beaivi
* Biegga-almmái
* Jábmiidáhkka
* Radien
* Tiermes

 |
|  |
| Sieluolennot | 
* Eahpáraš
* Ovdasaš
* Sielu

 |
|  |
| Taikuus | 
* Lapinnoita
* Muodonmuuttaja
* Noitarumpu
* Ruumiinmullat
* Šamaani
* Transsi

 |
|  |
| Esineet ja paikat | 
* Boaššu
* Kota
* Noidannuoli
* Onnenhattu
* Seita
* Ukko
* Vesisäihky
* Voimavyö

 |
|  |
| Runous ja Laulu | 
* Joiku
* Leuʹdd
* Vainolaistarina

 |
|  |
| Hahmot | 

|  |  |
| --- | --- |
| Henkilöt | 
* Ikämieli

 |
|  |
| Yliluonnolliset olennot | 
* Deattán
* Maahinen
* Myanndash
* Ruto
* Staalo
* Vuokko

 |

 |

 |
**Hans-Ulrich von Luck und Witten** (15. heinäkuuta 1911 Flensburg – 15. tammikuuta 1997) oli saksalainen eversti. Von Luck palveli toisessa maailmansodassa 7. ja 21. panssaridivisioonissa Puolan, Ranskan, Pohjois-Afrikan, Italian ja Neuvostoliiton rintamilla, muun muassa sotamarsalkka Erwin Rommelin alaisena. Hän julkaisi muistelmansa *Panzer Commander* englanniksi vuonna 1989.

Tausta
------

Von Luck syntyi Pohjois-Saksan Flensburgissa 1911 sotilassukuun. Isä oli merivoimien upseeri. Perhe oli alun perin lähtöisin Sleesiasta ja suvun sotilasperinteet juonsivat monta sukupolvea taaksepäin. Von Luck seurasi perinteitä liittyen 1929 upseerioppilaana Reichswehriin.

Ura
---

Von Luck oli eräs ensimmäisistä panssariupseerin koulutuksen saaneista Saksan armeijassa*selvennä*. Vuonna 1939 hänen motorisoitu yksikkönsä oli eräs ensimmäisistä Puolan rajan ylittäneistä yksiköistä toisen maailmansodan alkaessa*selvennä*. Hän haavoittui kahdesti ja hänelle myönnettiin kaksi Saksan sotavoimien korkeinta kunniamerkkiä: Saksan kultainen risti sekä Rautaristin ritariristi*selvennä*. Sodan loppuvaiheissa hän oli eräs Wehrmachtin nuorimmista eversteistä.

Taisteltuaan useilla rintamilla hän joutui huhtikuussa 1945 neuvostojoukkojen vangiksi. Hän vietti viisi vuotta sotavankileireillä Georgiassa ja Kaukasiassa. Vaikka von Luckia ei tuomittu mistään sotarikoksista, hän vapautui vasta vuonna 1950.

Sodan jälkeen
-------------

Vapauduttuaan von Luck työskenteli hotellin vastaanottovirkailijana Hampurissa, minkä jälkeen hän toimi liikemiehenä kansainvälisessä kahvikaupassa. Hänestä tuli 1960-luvulta lähtien kysytty vieras ja luennoitsija Normandian taisteluista muun muassa brittiläisessä Camberleyn sotakoulussa sekä vuodesta 1980 lähtien Ruotsin sotakorkeakoulussa. Vuonna 1983 von Luck tapasi historioitsija Stephen Ambrosen, joka haastatteli von Luckia tutkimuksiaan varten sekä rohkaisi tätä julkaisemaan muistelmansa. Von Luck toimi myös asiantuntija-avustajana ranskalaisessa dokumenttielokuvassa *Sota ilman vihaa*, joka kertoo Pohjois-Afrikan taisteluista 1941-1943.

Von Luck avioitui kahdesti ja hänellä on kolme poikaa.

Kirjallisuus
------------

* Luck, Hans von: *Aikakauteni vanki - Panssarikomentajan muistelmat 1939-1950*. Koala-kustannus, 2022. ISBN 978-952-229-226-1.
* Luck, Hans von: *Panzer Commander: The Memoirs of Colonel Hans von Luck*. Cassel Military Paperbacks, 1989. ISBN 0-304-36401-0.

Lähteet
-------

1. 1 2 3 4 5 6  Von Luck, Hans: *Rommels Pansersjef*. norjalainen käännös. Oslo: Vega, 2008. ISBN 978-82-8211-027-3. (norjaksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Katalonia
* Saksa
* Yhdysvallat
* Tšekki
* Korea
* Alankomaat
* Puola

 |
|  |
| Henkilöt | 
* Deutsche Biographie

 |

 |
Marie Denise Villers: *Une etude de femme d'apres nature*.
**Marie-Denise Villers**, syntyjään **Lemoine** (1774 – 1821) oli ranskalainen taidemaalari. Myös hänen kaksi sisartaan Marie-Victoire Lemoine ja Marie-Élisabeth Gabiou sekä sukulaisensa Jeanne-Elisabeth Chaudet olivat taidemaalareita. Villers maalasi etupäässä muotokuvia.

Marie-Denise Villers solmi avioliiton vuonna 1794 arkkitehdiksi opiskelevan Jean-Maximilien-Villersin kanssa. Ennen tätä vuotta signeerattuja miniatyyrejä ei nykyään pidetä hänen töinään, sillä ennen avioliittoa hän olisi signeerannut työnsä nimellä Lemoine. Työt ovat todennäköisesti jonkun toisen tekemiä.

Villersin töitä oli ensimmäisen kerran esillä vuonna 1799 Pariisin salongissa, missä hänellä oli esillä kolme työtä. Hän sai sieltä 1500 frangin palkinnon työstä, joka esittää maalausta maalaavaa naista. Kriitikot kiittelivät työtä, jonka uskotaan olevan hänen omakuvansa. Lienee kuitenkin niin, että hän ei koskaan saanut hänelle myönnettyä apurahaa. Hänen tiedetään varmuudella esitelleen töitään Pariisin salongissa vuosina 1801, 1802 ja 1814.

Viimeisen kerran Villiersin töitä oli esillä vuonna 1814 ja on luultavaa, että hänen taiteellinen toimintansa on loppunut tämän jälkeen. Hänen perukirjoituksessaan ei ole mitään mainintaa maalaustarvikkeista tai ateljeesta. 1800-luvun loppupuolella hänet oli enimmäkseen unohdettu ja hänen työnsä laitettiin toisten taiteilijoiden tekemiksi.

Lähteet
-------

1. ↑  Bridget Quinn: Broad Strokes: 15 Women Who Made Art and Made History (in That Order) (Google-kirjat)
2. 1 2 3  Marie-Denise\_Lemoine Dictionnaire. Siefar.org


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |
|  |
| Taiteenala | 
* ULAN

 |
|  |
| Muut | 
* Europeana
* IdRef

 |

 |
*Tämä artikkeli kuvaa Chilen laivaston Almirante Lynch -luokan hävittäjää. Muita saman nimisiä aluksia on täsmennyssivulla.*

**Almirante Condell** (runkonumero C) oli Chilen laivaston Almirante Lynch -luokan hävittäjä, joka palveli sekä ensimmäisessä että toisessa maailmansodassa.

Valmistus
---------

*Pääartikkeli: Almirante Lynch -luokka (1912)*
Alus tilattiin 1911 J. Samuel White and Companyltä Cowesista Isle of Manilta ja sen köli laskettiin 11. joulukuuta 1911. Alus laskettiin vesille 27. tammikuuta 1913 ja se valmistui tammikuussa 1914. Alus otettiin Chilen laivaston palvelukseen.

Palvelus
--------

Alus lähti sisaraluksensa *Almirante Lynchin* kanssa Southamptonista 7. helmikuuta 1914 ja ne saapuivat 22. huhtikuuta Chileen Valparaisoon aloittaen palveluksensa. Se pakotti 11. joulukuuta Falklandin taistelun jälkeen Saksan keisarikunnan laivaston kevyen risteilijän *SMS Dresdenin* Shollinlahdelta Punta Arenasiin muistuttamalla puolueettomien maiden aluevesillä noudatettavasta 24-tunnin säännöstä.

Chile oli toisessa maailmansodassa puolueeton, jolloin alus ei osallistunut sotatoimiin. Alus oli kuitenkin koko sodan ajan valmiudessa. Se poistettiin palveluksesta 19. joulukuuta 1945, minkä jälkeen sitä käytettiin ponttoonina. Alus romutettiin vuonna 1955.

Lähteet
-------

* Whitley, M. J.: *Destroyers of World War Two - an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922-1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2  Chilen laivasto - Almirante Condell (Arkistoitu – Internet Archive)
2. ↑  Gardiner, Robert s. 409

*Almirante Lynch* -luokan hävittäjät

|  |  |
| --- | --- |
| Almirante Lynch -luokka1913-1914 luovutetut | *Almirante Lynch* - *Almirante Condell* |
| Faulknor-luokka | *HMS Faulknor* - *HMS Broke* - *HMS Botha* - *HMS Tipperary* |
| Almirante Williams -luokka1920 luovutetut | *Almirante Riveros* - *Almirante Uribe* - *Almirante Williams* |

|  |
| --- |
| Edeltäjä: Capitán Merino Jarpa -luokka – Seuraaja: Serrano-luokka |
*Tämä artikkeli käsittelee molekyyliautoa. Tata Motorsin autosta on erillinen artikkeli.*
Nanoauto.
**Nanoauto** on molekyyli, jonka professori James Tourin ryhmä kehitti vuonna 2005 yhdysvaltalaisessa Ricen yliopistossa. Alkuperäisellä nanoautolla ei ole molekyylimoottoria. Nanoauto kehitettiin, jotta voitaisiin tutkia eteneekö fullereenit metallipinnoilla liukumalla vai pyörimällä (pyörimällä).

Nanoautossa on H-kirjaimen muotoinen "runko" ja fullereenimolekyylit (C60) pyörinä neljässä kulmassa.

Kultapinnalle nanoautot asettuvat fullereenimolekyylien välityksellä, ja ne voidaan havaita tunnelointimikroskoopilla. Jos pinta lämmitetään 200 °C:een, nanoautot liikkuvat eteen ja taakse fullereenien toimiessa pyörinä. Fullereenipyörät kytkeytyvät alkyyniakseliin hiili-hiili-atomiparin läpi. Kun lämpötila on tarpeeksi korkea, neljä hiili-hiili-atomipariakselia alkaa pyöriä ja nanoauto lähtee liikkeelle. Toisinaan auto vaihtaa suuntaa. Tourin ryhmän professori Kevin Kelly varmisti liikkeen*selvennä* tönäisemällä nanoautoa STM-mikroskoopin kärjellä.

Nanoautosta on suunniteltu myös versioita, joilla olisi molekyylimoottori.

Katso myös
----------

* Nanolapsi
* Nanoteknologia

Lähteet
-------

* Rice University Press Release
**Marie-Josephine Clarice Gaudette** (25. maaliskuuta 1902 – 13. heinäkuuta 2017) oli kolmen kuukauden ajan Italian vanhin elävä ihminen 15. huhtikuuta 2017 kuolleen Emma Moranon jälkeen, joka oli kuollessaan maailman vanhin elävä ihminen ja vanhimmaksi koskaan elänyt italialainen. Gaudette syntyi Manchesterissa New Hampshiren osavaltiossa Yhdysvalloissa ja oli vanhin Yhdysvalloissa syntynyt henkilö Susannah Mushatt Jonesin kuoltua 12. toukokuuta 2016 ja oli vanhimmaksi koskaan elänyt yhdysvaltalainen maastamuuttaja.

Hän asui italialaisessa luostarissa vuodesta 1958 kuolemaansa saakka ja tunnettiin nimellä Äiti Cecilia ja häntä pidettiin "maailman vanhimpana nunnana". Hän asui Kanadassa ja Ranskassa ennen asettumistaan Italiaan. Gaudette kuoli 13. heinäkuuta 2017 115 vuoden ja 110 päivän ikäisenä ja oli kuollessaan maailman viidenneksi vanhin elävä ihminen.

Lähteet
-------

1. ↑  "Worcester woman is oldest living person in US", 17 May 2016. Luettu 14 May 2017.
2. ↑  "Sixth oldest person in the world hails from Manchester", 21 January 2017. Luettu 14 May 2017. Archived from the original on 20 huhtikuu 2017.
3. ↑  "110-Year-Old Nun’s Secret To A Long Life Is Pretty Simple", 22 February 2017. Luettu 14 May 2017.
4. ↑  Calment11.html, No. 11 of 15; as of March 6, 2014 *grg.org*.  27.10.2014. Viitattu 27.2.2018.
5. ↑  Nun from Manchester, who was world's 5th oldest person, dies at 115 years old - New Hampshire *newhampshire.com*.  Arkistoitu 24 huhtikuu 2018. Viitattu 7 November 2017.
*Tämä artikkeli kertoo Chilen laivaston panssarifregatista. Muita samannimisiä aluksia on täsmennyssivulla.*

**Almirante Cochrane** oli Chilen laivaston vuonna 1874 vesillelaskettu panssarifregatti. Alus oli rautarunkoinen ja parkkitakiloitu ja sen pää- ja etumastossa oli taistelunjohtoa varten tähystyspaikat. Alus oli varustettu törmäyskeulalla ja yhdellä savuhormilla.

Valmistus
---------

Alus tilattiin Britteinsaarilta Hullista Earle's Shipbuilding Companyltä ja sen köli laskettiin vuonna 1873. Alus laskettiin vesille 25. tammikuuta 1874 ja se valmistui vielä samana vuonna.

Palvelus
--------

Alus osallistui Tyynenmeren sotaan, jolloin sen tärkein saavutus oli Angamosin taistelussa Perun laivaston monitorin *Huascarin* valtaus.

Alus modernisoitiin vuonna 1889 modernisoitiin valmistajansa telakalla, jolloin sen 9 tuuman 12 tonnin MLR tykit vaihdettiin kuuteen Armstrongin kahdeksan tuuman 13,5 tonnin BLR -tykkiin. Lisäksi alukselle asennettiin kolme Hotchkissin kuuden naulan ja kuusi kolmen naulan tykkiä sekä kolme neljäntoista tuuman torpedoputkea. Alukselle asennettiin myös uudet kattilat sekä uusi höyrykone, jotka tuottivat 4 300 hevosvoimaa.

Alus muutettiin vuosina 1897-1900 tykistökoululaivaks, jolloin sen aseistus poistettiin samoin kuin mesaani ja etumastokin. Vuonna 1919 aluksen aseistuksena oli neljä 4,7 tuuman, kaksi 12 naulan ja neljä kolmen naulan tykkiä. Alus muutettiin proomuksi vuonna 1908.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Almirante Cochrane (1874)**.
* Gardiner, Robert (toim.): *Conway's All the World's Fighting Ships 1860-1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)

### Viitteet

1. ↑  Gardiner, Robert s. 410-411
2. 1 2  Gardiner, Robert s. 410
**Nanobit** ovat rihmamaisia rakenteita, joita on löydetty maakerrostumista ja kivistä. Jotkut tieteilijät uskovat nanobien olevan pienin elämänmuoto; ne ovat kymmenen kertaa pienempiä kuin pienimmät bakteerit.

Pienimmät nanobit ovat vain 20 nanometriä pitkiä. Eräät tutkijat uskovat niiden olevan vain kiderakenteita, mutta mahdollinen DNA-löytö nanobista kumoaisi tämän.[1] Ne muistuttavat Etelämantereelle pudonneesta Marsista peräisin olevasta ALH 84001 -meteoriitista löytyneitä elämänmuotoja muistuttavia rakenteita. 

Tutkijat arvelevat nanobien kaltaisten eliöiden olevan useiden tautien aiheuttajia. Aterooman ja munuaiskivien muodostumiseen on epäilty liittyvän nanobakteerit,[2] mutta eräät tutkimukset eivät sitä tue.[3] Joidenkin nanobien toiminnan uskotaan jopa selittävän ihmisten hampaiden kalkkeutumisen, mikä tekee niistä ihmiselle mahdollisesti tärkeitä tai välttämättömiä *Acidophiluksen* kaltaisia probioottisia symbiontteja. 

Vaikka nanobakteereita kutsutaan joskus nanobeiksi, ei ole vielä varmistettu, voidaanko niitä pitää sellaisina.

Väitteitä
---------

* Nanobi on eliö (sisältää DNA:n tai vastaavan ja lisääntyy)
* Niillä on sienten ja aktinobakteerien kaltainen morfologia
* Nanobit ovat vain 20 nm pitkiä, mikä useimpien biologien mukaan ei riitä elämän perusosien kuten DNA:n ja plasmidien ylläpitämiseen

Katso myös
----------

* Mimivirukset — suurin tunnettu virus
* Parvovirukset — pienin tunnettu virussuku
* Nanobakteeri

Lähteet
-------

1. ↑  "Nanobacteria and Nanobes- Are They Alive?"
2. ↑  "Evidence of nanobacterial-like structures in calcified human arteries and cardiac valves"
3. ↑  "An alternative interpretation of nanobacteria-induced biomineralization"
**Łukasz Kubot** (s. 16. toukokuuta 1982 Bolesławiec) on puolalainen tennispelaaja. Parhaimmillaan hän on ollut ATP-maailmanlistalla sijalla 41. Nelinpelissä hän on voittanut seitsemän ATP-turnausta ja ollut parhaimmillaan nelinpelirankingissa sijalla seitsemän.

Tennisura
---------

### 2009

Kubot aloitti vuoden karsinnoilla Qatar ExxonMobil Openiin ja Australian avoimiin, mutta hävisi viimeisellä karsintakierroksella molemmissa turnauksissa. Brasil Openin pääsarjassa hän voitti ensimmäisellä kierroksella Daniel Gimeno-Traverin 7–6(7), 1–6, 6–3, mutta hävisi toisella kierroksella Thomaz Belluccille 7–5, 4–6, 4–6. Serbia Openissa hän hävisi viimeisen karsintaottelunsa, mutta pääsi lucky loserina mukaan pääsarjaan, koska Steve Darcis loukkaantui. Turnauksessa hän voitti Arsenije Zlatanovicin 6–3, 7–5, Igor Andrejevin 3–2 luov. Kristof Vliegenin 7–6(6), 6–3 ja Ivo Karlovićin 7–6, 6–2. Finaalissa hän hävisi maailmanlistan kolmoselle Novak Đokovićille 6–3, 7–6(0) ensimmäisessä ATP-finaalissaan. Hänestä tuli ensimmäinen puolalainen 26 vuoteen, joka pääsi ATP-turnauksen finaaliin.

Ranskan avoimissa hän hävisi ensimmäisellä kierroksella Viktor Troickille 6–3, 3–6, 4–6, 7–6(4), 3–6. Pekingin olympialaisissa hän otti uransa suurimman voiton, kun hän voitti Andy Roddickin ensimmäisellä kierroksella. Toisella kierroksella hän kuitenkin hävisi Ivan Ljubičićille. Nelinpelissä hän voitti parinsa Oliver Marachin kanssa Grand Prix Hassan II -turnauksen Serbia Openin ja Bank Austria-TennisTrophyn. He pääsivät myös Australian avointen semifinaaliin, jonka he hävisivät Mahesh Bhupathile ja Mark Knowlesille 6–3, 6–1.

### 2010

Kubot aloitti vuoden Dohassa, jossa hän pääsi puolivälieriin asti, mutta hävisi sen Viktor Troickille 6–4, 4–6, 6–7(1). Australian avoimissa hän pääsi neljännelle kierrokselle. Turnauksessa hän voitti Mischa Zverevin 6–3, 6–3, 6–3 ja Santiago Giraldon 6–4, 3–6, 6–3, 6–1 sekä 20:nneksi sijoitetun Mihail Južnyin. Neljännellä kierroksella hänet voitti Novak Đoković 1–6, 2–6, 5–7. Brasil Openissa hän pääsi finaaliin toisen kerran urallaan. Turnauksessa hän voitti Óscar Hernándezin, Albert Montañésin ja Fabio Fogninin. Semifinaalissa hän voitti Igor Andrejevin 2–6, 6–4, 6–2, mutta hävisi finaalissa ykköseksi sijoitetulle Juan Carlos Ferrerolle luvuin 6–1, 6-0. Ranskan avoimissa hän putosi jatkosta ensimmäisellä kierroksella.

Wimbledonin pääsarjassa ensimmäistä kertaa pelannut Kubot voitti avauskierroksella Blaž Kavčičin, mutta hävisi toisella kierroksella viisieräisen ottelun Philipp Petzschnerille.

Lähteet
-------

* Łukasz Kubot ATP:n sivuilla

### Viitteet

1. 1 2  *ATP:n kotisivut*View and modify data on Wikidata. Tieto on haettu Wikidatasta.
2. ↑  A Balancing Act That Works *atpworldtour.com*. ATP World Tour. Viitattu 13.12.2011. (englanniksi)

Aiheesta muualla
----------------

* Łukasz Kubotin kotisivut (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Puola

 |

 |
**Nanosaurus** (nimen merkitys: "pieni lisko") on sukupuuttoon kuollut pienten linnunlantioisten dinosaurusten suku, jonka tunnettu laji on *Nanosaurus agilis*. Se eli jurakauden lopulla noin 155–148 miljoonaa vuotta sitten.

Taiteilijan näkemys
Lajin kuvasi ensimmäistä kertaa ja nimesi Othniel Charles Marsh vuonna 1877. Sen runsaista fossiililöydöistä on pystytty päättelemään, että *Nanosaurus* eli laumoissa.*lähde?*

Aiemmin *Nanosaurus* on myös tunnettu nimillä *Drinker*, *Laosaurus*, *Othnielia* ja *Othnielosaurus*. Nykyisin nämä suvut katsotaan kuitenkin *Nanosauruksen* synonyymeiksi, sillä ei ole pystytty osoittamaan tarpeeksi morfologisia eroja, jotta niitä voitaisiin pitää eri sukuina.

Esiintyminen populaarikulttuurissa
----------------------------------

Populaarikulttuurissa *Nanosaurus* esiintyy nimellä *Othnielia* muun muassa BBC:n tuottamassa dokumenttisarjassa *Matkalla dinosaurusten kanssa* ja kirjailija Michael Crichtonin kirjoittamassa *Dinosauruspuisto*-romaanissa. Toisin kuin Crichtonin kirjassa, *Nanosauruksen* ei uskota kyenneen kiipeilemään puussa, vaan se eli maassa laiduntaen.*lähde?*

Lähteet
-------

1. 1 2  Carpenter, Kenneth & Galton, Peter: A photo documentation of bipedal ornithischian dinosaurs from the Upper Jurassic Morrison Formation, USA.  *Geology of the Intermountain West*, 17.8.2018, 5. vsk, s. 167–207. doi:10.31711/giw.v5.pp167-207. ISSN 2380-7601. Artikkelin verkkoversio (pdf). Viitattu 12.7.2021.  (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1827215
* Fossilworks: 38738
* GBIF: 4823089
* IRMNG: 1307280

 |

 |
**Nainen joka voitti kaikki** (engl. *Fifty-Fifty*) on Allan Dwanin ohjaama ja D. W. Griffithin tuottama yhdysvaltalainen mykkä melodraama vuodelta 1916. Elokuvan pääosissa ovat Norma Talmadge, J. W. Johnston ja Marie Chambers, ja sen käsikirjoituksen laativat ohjaaja Dwan ja Robert Shirley.

Elokuvan tuotantoyhtiönä toimi Fine Arts Film Company, ja sen levitti Triangle Film Corporation. *Nainen joka voitti kaikki* sai ensi-iltansa Yhdysvalloissa 22. lokakuuta vuonna 1916. Elokuvasta tehtiin uudelleenfilmatisointi vuonna 1925. *Nainen joka voitti kaikki* on säilynyt nykypäivään asti, ja elokuvan kopiota säilötään muun muassa George Eastman Housen taidemuseossa ja Suomen elokuva-arkistossa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Varakkaalla Frederic Harmonilla ja hänen taiteilijavaimollaan Naomilla on idyllinen avioelämä, mutta heidän lapsensa syntymän jälkeen Naomista tulee pakkomielteinen äitiyteen ja sivuuttaa Fredericin kokonaan, jolloin yksinäinen Frederic ihastuu Helen Crew’iin. Vamppimainen Helen onnistuu vakuuttamaan Fredericin, että Naomi on ollut uskoton hänelle erään entisen vangin kanssa. Tapaus johtaa riitaisaan oikeudenkäyntiin, jossa Naomi haluaa avioeron yhteydessä yksinhuoltajuuden ja valehtelee, että Frederic ei ole lapsen isä. Oikeudenkäynnin tauon aikana Frederic saa selville, että entinen vanki on Helenin entinen rakastaja. Frederic saa tietää muitakin salaisuuksia Helenin hämärästä menneisyydestä, ja loppujen lopuksi Frederic päättää palata Naomin kanssa yhteen ja aloittaa tämän kanssa puhtaalta pöydältä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Norma Talmadge  | … |  Naomi
  |
|  Jack W. Johnston  | … |  Frederic Harmon
  |
|  Marie Chambers  | … |  Helen Crew
  |
|  Ruth Darling  | … |  Louise O’Mally
  |
|  Harry Northrup  | … |  entinen vanki
  |
|  Frank Currier  | … |  tuomari
  |
|  Dodson Mitchell  | … |  etsivä
  |
|  Warner Richmond  | … |  Dandy
  |

Lähteet
-------

1. ↑  Fifty-Fifty (1916) *allmovie.com*. Allmovie.com. Viitattu 1.7.2014. (englanniksi)
2. 1 2  Fifty-Fifty (1916) *elonet.fi*. Elonet.fi. Viitattu 1.7.2014. (suomeksi)
3. 1 2 3 4  Fifty-Fifty *silentera.com*. Silentera.com. Viitattu 1.7.2014. (englanniksi)
4. 1 2  FIFTY-FIFTY (1916) *tcm.com*. TCM.com. Viitattu 1.7.2014. (englanniksi)
5. 1 2  Fifty-Fifty *afi.com*. AFI.com. Viitattu 1.7.2014. (englanniksi)

Aiheesta muualla
----------------

* *Nainen joka voitti kaikki* Internet Movie Databasessa. (englanniksi)
* *Nainen joka voitti kaikki* Elonetissä.
* *Nainen joka voitti kaikki* AllMoviessa. (englanniksi)
* *Nainen joka voitti kaikki* Silent eran sivuilla (englanniksi)
* *Nainen joka voitti kaikki* TCM Movie Databasessa (englanniksi)
**Łódźin voivodikunta** (puol. *województwo łódzkie*, vuoteen 1984 *województwo miejskie łódzkie*) oli vuosina 1975–1998 yksi Puolan 49 voivodikunnasta. Sen hallintokeskus oli Łódź. Vuonna 1997 alueen väkiluku oli 1 105 400. Silloin siihen kuului 18 kuntaa ja sen alueella oli kahdeksan kaupunkia. Vuoden 1999 hallintouudistuksessa Łódźin voivodikunnan alueesta tuli osa uutta Łódźin voivodikuntaa.

Lähteet
-------

1. 1 2 3  Rocznik Statystyczny Województw 1998 (pdf) (sivut 40–41) Puolan tilastokeskus. Viitattu 25.9.2022. (puolaksi)
2. ↑  50 lat Urzędu Statystycznego w Łodzi (pdf) (sivu 2) Łódźin tilastokeskus. Viitattu 25.9.2022. (puolaksi)
3. ↑  Łódzkie (kohta "Rozwiń opis") *Gazeta Pomorska*. Viitattu 25.9.2022. (puolaksi)
4. ↑  Ustawa z dnia 28 maja 1975 r. o dwustopniowym podziale administracyjnym Państwa oraz o zmianie ustawy o radach narodowych (pdf) (sivu 159) Viitattu 25.9.2022. (puolaksi)

Puolan voivodikunnat 1975–1998
Biała Podlaska • Białystok • Bielsko-Biała • Bydgoszcz • Chełm • Ciechanów • Częstochowa • Elbląg • Gdańsk • Gorzów • Jelenia Góra • Kalisz • Katowice • Kielce • Konin • Koszalin • Krakova • Krosno • Legnica • Leszno • Lublin • Łomża • Łódź • Nowy Sącz • Olsztyn • Opole • Ostrołęka • Piła • Piotrków • Płock • Poznań • Przemyśl • Radom • Rzeszów • Siedlce • Sieradz • Skierniewice • Słupsk • Suwałki • Szczecin • Tarnobrzeg • Tarnów • Toruń • Wałbrzych • Varsova • Włocławek • Wrocław • Zamość • Zielona Góra
Delie vuonna 2011
**Marie-Laure Delie** (s. 29. tammikuuta 1988 Villiers-le-Bel) on ranskalainen jalkapalloilija, pelipaikaltaan hyökkääjä.

Delie on pelannut Ranskan naisten maajoukkueessa 123 maaottelua ja tehnyt niissä 65 maalia. Viimeksi hän on pelannut maajoukkueessa marraskuussa 2017. Hän on edustanut maajoukkuetta MM-kilpailuissa 2011 ja olympialaisissa 2012, joissa molemmissa hän teki kaksi maalia, EM-kilpailuissa 2013, jossa hän Ranskan avausottelussa Venäjää vastaan teki kaksi maalia, MM-kilpailuissa 2015, jossa hän teki kolme maalia, sekä EM-kilpailuissa 2017.

Seuratasolla Delie on edustanut FC Metziä vuodesta 2018. Aiemmin hän on edustanut CNFE Clairefontainea kausina 2005–2007, Paris Saint-Germainia kaudella 2007–2008 ja kausina 2013–2018 sekä Montpellier HSC:tä kausina 2008–2013.

Lähteet
-------

* Marie-Laure Delie  23.7.2013. UEFA. Viitattu 23.7.2013. (englanniksi)

### Viitteet

1. 1 2 3  Joueuse - Marie-Laure Delie Ranskan jalkapalloliitto.  Arkistoitu 16.9.2017. Viitattu 12.6.2019. (ranskaksi)
2. 1 2  Marie-Laure Delie FIFA.  Arkistoitu 26.6.2015. Viitattu 29.6.2015. (englanniksi)
3. ↑  Delie double fires France to victory against Russia

Aiheesta muualla
----------------

* Kuvia tai muita tiedostoja aiheesta **Marie-Laure Delie** Wikimedia Commonsissa

  

Ranskan joukkue – Jalkapallon naisten MM-kilpailut 2011
1 Deville |
2 Renard |
3 Boulleau |
4 Georges |
5 Meilleroux |
6 Soubeyrand |
7 Franco |
8 Bompastor |
9 Le Sommer |
10 Abily |
11 Lepailleur |
12 Thomis |
13 Pizzala |
14 Nécib |
15 Bussaglia |
16 Sapowicz |
17 Thiney |
18 Delie |
19 Brétigny |
20 Viguieri |
21 Philippe |
Valmentaja Bini

Ranskan joukkue – Jalkapallon naisten EM-kilpailut 2013
1 Deville |
2 Renard |
3 Boulleau |
4 Georges |
5 Meilleroux |
6 Soubeyrand |
7 Franco |
8 Bussaglia |
9 Le Sommer |
10 Henry |
11 Soyer |
12 Thomis |
13 Catala |
14 Nécib |
15 Houara |
16 Bouhaddi |
17 Thiney |
18 Delie |
19 Brétigny |
20 Asseyi |
21 Benameur |
22 Delannoy |
23 Abily |
Valmentaja Bini

Ranskan joukkue – Jalkapallon naisten MM-kilpailut 2015
1 Deville |
2 Renard |
3 Boulleau |
4 Georges |
5 Delannoy |
6 Henry |
7 Dali |
8 Houara |
9 Le Sommer |
10 Abily |
11 Lavogez |
12 Thomis |
13 Diani |
14 Nécib |
15 Bussaglia |
16 Bouhaddi |
17 Thiney |
18 Delie |
19 Mbock Bathy |
20 Butel |
21 Gérard |
22 Majri |
23 Hamraoui |
Valmentaja Bergeroo

Ranskan joukkue – Jalkapallon naisten EM-kilpailut 2017
1 Philippe |
2 Périsset |
3 Renard |
4 Georges |
5 Toletti |
6 Henry |
7 Le Bihan |
8 Houara-d'Hommeaux |
9 Le Sommer |
10 Abily |
11 Lavogez |
12 Thomis |
13 Catala |
14 Tounkara |
15 Bussaglia |
16 Bouhaddi |
17 Thiney |
18 Delie |
19 Mbock Bathy |
20 Diani |
21 Gérard |
22 Karchaoui |
23 Geyoro |
Valmentaja Echouafni
**British Electric Foundation** eli **B.E.F.** oli Human Leaguen alkuperäisjäsenten Martyn Waren ja Ian Craig Marshin perustama ja muodostama elektronisen musiikin tuotantoryhmä.

Ware ja Marsh perustivat British Electric Foundationin vuonna 1980 jätettyään Human Leaguen musiikillisten erimielisyyksien takia. 

B.E.F. julkaisi musiikkia omalla nimellään, mutta toimi myös musiikillisena taustavoimana Heaven 17 -yhtyeelle, joka on kokoonpanoltaan yhtä kuin B.E.F. vahvistettuna laulaja Glenn Gregoryllä.

Vuonna 1983 Heaven 17:in suosio oli kasvanut niin suureksi, että Marsh ja Ware keskittyivät siihen kokopäivätoimisesti ja B.E.F. jäi vain Marshin ja Waren tuotannolliseksi tavaramerkiksi levyjen kansiteksteissä. 

Heaven 17:in julkaisutahdin hiivuttua B.E.F. julkaisi vuonna 1991 albumin *Music of Quality and Distinction Vol. 2*, jossa laulajina vierailivat muun muassa Chaka Khan, Tina Turner ja Terence Trent D'Arby.

Diskografia
-----------

### Albumit

* *Music for Listening To* (1981)
* *Music of Quality and Distinction, Vol. 1* (1982)
* *Music of Quality and Distinction, Vol. 2* (1991)
* *Best Of* (1998)
* *Music of Quality and Distinction Volume Three* (2013)

### EP:t

* *Music For Stowaways* (1980)
Ljubov Jegorova
**Ljubov Ivanovna Jegorova** (ven. *Любовь Ивановна Егорова*, s. 5. toukokuuta 1966 Seversk) on venäläinen entinen maastohiihtäjä, jonka uran parhaat vuodet ajoittuivat 1990-luvun alkupuoliskolle.

1991 MM-hiihdoissa Val di Fiemmessä Jegorova voitti kaksi kultamitalia, 30 kilometrillä ja viestissä. Hän jatkoi hyviä otteitaan 1992 Albertvillen olympiakisoissa, joissa voitti kolme kultamitalia (15 km, takaa-ajo ja viesti) sekä kaksi hopeaa (5 km ja 30 km). 1993 MM-hiihdoista oli tuomisina yksi viestikulta, hopea ja kaksi pronssia. Samaisena vuonna hän voitti myös hiihdon maailmancupin kokonaiskilpailun. 

1994 Lillehammerin olympiakisoissa Jegorova voitti kultaa 5 kilometrillä, takaa-ajossa ja viestissä sekä yhden hopean. Urheilusaavutustensa ansiosta Boris Jeltsin myönsi Jegorovalle korkeimman mahdollisen Venäjän kansalaiselleen myöntämän arvonimen, Venäjän federaation sankarin tähden.

1997 MM-hiihdoissa Norjan Trondheimissa Jegorova hiihti voittoon 5 kilometrillä, mutta jäi kiinni kielletyn Bromantan-piristeen käytöstä ja menetti kultamitalinsa. Hänelle langetettiin kahden vuoden kilpailukielto.

Kärsittyään kilpailukieltonsa Jegorova palasi takaisin kilpaladuille, mutta ei enää kyennyt nousemaan entisaikojen tasolleen. Arvokisoissa hän hiihti vielä 2002 Salt Lake Cityn olympialaisissa ja oli parhaimmillaan 10 kilometrillä viides. Hän lopetti uransa ennen 2003 Val di Fiemmen MM-hiihtoja jouduttuaan erotetuksi maajoukkueesta, koska ei ollut osallistunut Venäjän joukkueen karsintakilpailuna pidettyyn Venäjän mestaruuskilpailujen 30 kilometrin hiihtoon.

Lähteet
-------

* Ljubov Jegorova Kansainvälinen hiihtoliitto (FIS).  (englanniksi)

Naisten viiden kilometrin hiihdon olympiavoittajat

|  |
| --- |
| 1964: Klavdija Bojarskih |
1968: Toini Gustafsson |
1972: Galina Kulakova |
1976: Helena Takalo |
1980: Raisa Smetanina |
1984: Marja-Liisa Hämäläinen |
1988: Marjo Matikainen |
1992: Marjut Lukkarinen |
1994: Ljubov Jegorova |
1998: Larisa Lazutina |

Naisten 15 kilometrin hiihdon olympiavoittajat

|  |
| --- |
| 1992: Ljubov Jegorova |
1994: Manuela Di Centa |
1998: Olga Danilova |
2002: Stefania Belmondo |
**Toyota Century** on Toyotan valmistama suuri neliovinen limusiini, joka on myynnissä lähinnä Japanin markkinoilla. Mallin valmistus alkoi vuonna 1967 ja ensimmäisen sukupolven mallia valmistettiin tasan 30 vuotta. Century on ollut mallihistoriansa ajan Toyotan malliston lippulaiva. Vaikka Centuryä ei viedä Japanista paljoakaan ulkomaille, sitä käyttävät monet japanilaiset diplomaatit muissa maissa. Muihin luksusautoihin kuten Rolls-Royceen tai Maybachiin verrattuna Century on halpa, mutta Centuryn hintaa ei yritetty saada suureksi nimen avulla.

Toyota Century I (1967–1997)
----------------------------

Toyota Century I
Ensimmäisen sukupolven Century perustui vuoden 1964 Toyota Crowniin, jossa oli 2,6-litrainen V-sarjan V8-moottori. Myöhemmin moottorin koko kasvoi ja kasvoi. Ensimmäisen sukupolven Centurystä on olemassa myös L-type -versio, joka on vielä venytetty 5,3-metrinen malli. Ensimmäisen sukupolven Toyota Century -mallia valmistettiin jopa 30 vuoden ajan ja siihen tehtiin vain pieniä kosmeettisia muutoksia ja moottoripäivityksiä ajan saatossa.

Korinumerot:

* VG20 – 3.0l 3V V8
* VG30 – 3.4l 4V V8
* VG40 – 4.0l 5V V8
* VG45 – 4.0l 5V V8 (L-Type)

Toyota Century II (1997–2017)
-----------------------------

Toyota Century II
Century suunniteltiin viimein uudelleen mallivuodeksi 1997, tosin uusi malli muistuttaa edelleen hyvin paljon edeltäjäänsä. Uutena moottorivaihtoehtona oli nyt 5,0-litrainen 280 hevosvoimaa tuottava V12-moottori 1GZ-FE. Century on edelleen ensimmäinen ja ainoa japanilainen etumoottorinen takavetoinen auto, jossa on V12-moottori. 

Auton valmistus lopetettiin keväällä 2017.

Muotoilultaan Century II muistuttaa mm. Rolls-Royce Silver Spiritiä.

Korinumerot

* GZG50 – 5.0l 1GZ-FE V12

Toyota Century III (2017–)
--------------------------

Toyota Century III
Kolmannen sukupolven Century esiteltiin Tokyo Motor Show’ssa lokakuussa 2017. Autossa on 5,0-litrainen V8-moottori ja sen lisänä hybridijärjestelmä.

Lähteet
-------

1. ↑  New Toyota Century 2018 looks amazing, but there is one HUGE problem *Daily Express*.  25.10.2017. Viitattu 11.7.2018. (englanniksi)
2. ↑  Keisarin uudet kansanvaunut – ikoninen Toyota Century uudistuu *Moottori*.  27.10.2017. Viitattu 11.7.2018.
Kartta Guinean ylätasangosta.
**Guinean ylätasanko** on ylätasanko Guinean, Sierra Leonen, Liberian ja Norsunluurannikon alueilla. Se on melko kostea ja kasvaa savannia ja sademetsää. Ylätasangolta saa alkunsa muun muassa Nigerjoki

Maantiede ja geologia
---------------------

Guinean ylätasanko on pääosin graniittista gneissiä ja kvartsiittiä. Se on keskimäärin 460 metrin korkeudessa merenpinnasta. Siitä kohoaa kuitenkin useita vuoristoja, kuten Nimbavuoristo Guinean, Liberian ja Norsunluurannikon rajalla sekä Lomavuoristo ja Tingivuoret Sierra Leonessa.

Guinean ylätasangolta saa alkunsa Nigerjoki. Sen alkulähteet ovat 750 metrin korkeudessa Guineassa lähellä Sierra Leonen rajaa. Sieltä on Atlantin rannikolle alle 320 kilometriä. Nigerin sivujoista saavat Guinean ylätasangolta alkunsa muun muassa Milo, Sankarani ja Bagoé.

Ilmasto ja luonto
-----------------

Guinean ylätasanko on kosteata aluetta, ja siellä sataa säännöllisesti lähes ympäri vuoden. Sen ansiosta suurin osa alueesta on joko kosteaa savannia tai sademetsää.

Guinean ylätasangolla on Guinean ja Norsunluurannikon alueille ulottuva Mount Nimban luonnonsuojelualue, joka on valittu Unescon maailmanperintöluetteloon. Guinean puolella oleva Ziama Massifin biosfäärialue on puolestaan osa Unescon biosfäärialueiden verkostoa.

Guinean ylätasanko ja ihminen
-----------------------------

Ylätasangolla eläviä kansoja ovat kpellet, mandinkat ja kissit. Alueella viljellään muun muassa riisiä, verihirssejä, maissia, öljypalmua, kahvia ja kolapähkinöitä, ja sieltä löytyy muun muassa rautamalmia ja timantteja.

Guinean ylätasangon suurimpia kaupunkeja ovat Guineassa olevat Yomou, Macenta, Guéckédou, Beyla ja Nzérékoré.

Lähteet
-------

1. 1 2 3 4 5 6  Guinea Highlands *Encyclopædia Britannica*.  2018. Encyclopædia Britannica, Inc. Viitattu 22.3.2018. (englanniksi)
**Nainen ryhmäkuvassa** (*Gruppenbild mit Dame*) on Heinrich Böllin romaani vuodelta 1971. Se on ilmestynyt suomeksi 1972, ja sen on suomentanut Kai Kaila.

Teos edelsi Nobel-palkintoa, ja Ruotsin Akatemian mukaan se "kruunasi" Böllin elämäntyön.

Teoksen kertojana on kirjailija "Verf.", joka tutkii 48-vuotiaan päähenkilön elämää, ja aiheena on epäsovinnainen rakkaus, johon heijastuvat poliittiset aspektit ja Böllin aikaisempien teosten motiivit. 

Leni Pfeiffer rakastuu venäläiseen sotavankiin ja auttaa tätä hankkimalla tälle saksalaisen sotilaspassin. Mies päätyy kuitenkin amerikkalaisten sotavangiksi ja kuolee onnettomuudessa työleirillä. Leni kieltäytyy sopeutumasta kulutus-, suoritus- ja voitto-orientoituneeseen yhteiskuntaan, ja sen vuoksi häntä vihataan. Heidän yhteisen poikansa Leni kasvattaa vastustamaan hyötyajattelua. Lopulta poika istuu vankilassa, koska on yrittänyt väärentää asiakirjaa, joka oikeuttaisi äidin asumisen talossaan, jonka vuokrankorotukseen tämä ei suostunut. 

Kirja koostuu fiktiivisen kirjailijan kokoamasta fiktiivisestä ja aidosta todistusaineistosta, kirjeistä, todistajanlausunnoista jne. joita esitetään alkuperäisinä, siteerataan ja referoidaan, sekä 51 ihmisen haastatteluista, joissa esiin nousevat henkilökohtaiset ja poliittiset kokemukset. Teos on panoraama kohtaloista vuodesta 1922 vuoteen 1970. Kirjailija kommentoi usein ironisesti tutkimuksensa tuloksia ja kritisoi samalla yhteiskunnallisia olosuhteita. 

Kritiikki ja tutkimus on kohdistunut ennen kaikkea romaanin muotoon, jota on syytetty materiaalin mielivaltaisesta järjestämisestä ja yritetty ymmärtää. Rakennetta on verrattu muun muassa oikeudenkäyntiin ja roomalaiskatolisen kirkkon autuaaksijulistamiseen, sillä Leni yhdistettiin useissa kohdissa Jumalan äitiin Mariaan.

Kirjan pohjalta on Aleksandar Petrović ohjannut vuonna 1977 elokuvan *Nainen ryhmäkuvassa*.

Lähteet
-------

1. ↑  Fennica-haku *fennica.linneanet.fi*. Viitattu 8.7.2010. [vanhentunut linkki]
2. ↑  The Nobel Prize in Literature 1972:Heinrich Böll *Nobelprize.org*. Viitattu 8.7.2010. (englanniksi)
3. ↑  *Nainen ryhmäkuvassa* Elonetissä.
**Senaki** (georg. სენაკი) on kaupunki Senakin piirikunnassa Samegrelo ja Zemo Svanetin hallintoalueella Georgian länsiosassa. Se sijaitsee rautateiden risteyskohdassa, jossa Tbilisin ja Suhumin välisestä radasta erkanee haara Potiin. Kaupungissa asuu 21 596 henkeä (vuoden 2014 arvio). Vuonna 1921 kaupunkioikeudet saanut Senaki tunnettiin vuosina 1933–1976 nimellä *Mikha Tskhakaia* ja 1976–1989 *Tskhakaia* georgialaisen vallankumouksellisen ja kommunistin Mikha Tskhakaian mukaan.

Kaupungin lähelle on sijoitettu Georgian armeijan 2. divisioona. Kaupungin eteläpuolella on Senakin sotilaslentokenttä. 18. lokakuuta 1998 noin 200 sotilasta nousi kapinaan eversti Akaki Eliavan johdolla ja marssi kohti maan toiseksi suurinta kaupunkia Kutaisia. Kapinayritys keskeytyi ensimmäisiin taisteluihin.

8. elokuuta 2008 Venäjän ilmavoimat pommitti kohteita kaupungin lähellä osana Venäjän–Georgian sotaa. Abhasiasta saapuneet venäläiset joukot miehittivät kaupungin 11. elokuuta.

* Senakin kaupungin teatteri.Senakin kaupungin teatteri.
* Rautatieasemaa.Rautatieasemaa.

Lähteet
-------

1. ↑  მოსახლეობის საყოველთაო აღწერა 2014  ნოემბერი 2014. საქართველოს სტატისტიკის ეროვნული სამსახური. Viitattu 7 ნოემბერი, 2016.
2. ↑  Senaki air base openaip.net.  Arkistoitu 5.2.2015. Viitattu 5.2.2015. (englanniksi)
3. ↑  Georgian mutiny collapses  October 20, 1998. BBC News.
4. ↑  Russians advance in west Georgia  11 August 2008. BBC News.

Aiheesta muualla
----------------

* Kuvia tai muita tiedostoja aiheesta **Senaki** Wikimedia Commonsissa
**Les Bordes** on kunta Ranskassa Loiret’n departementissa Centre-Val de Loiren alueella. Se sijaitsee noin 43 kilometriä Orléansin kaupungista itään.

Kylän historia on sotaisa. 800-luvulla normannit hyökkäsivät kylään useita kertoja polttaen taloja ja tappaen asukkaita. Kylä ja ympäröivä maaseutu autioitui. Kylä alkoi kuitenkin elpyä ja 1000-luvulla siitä tuli suosittu koirametsästysalue, jossa myös Ranskan kuninkaat kävivät metsästämässä. 1100-luvulla rakennettiin Saint-Martinin kirkko. Kirkko tuhoutui satavuotisessa sodassa, mutta rakennettiin uudelleen vuonna 1447. Tämän jälkeen kirkko on rakennettu uudelleen useita kertoja, ja nykyinen rakennus on vuodelta 1868.

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 12.3.2023. (ranskaksi)
2. ↑  Les Bordes Office de Tourisme de Sully sur Loire. Viitattu 12.3.2023. (ranskaksi)

Aiheesta muualla
----------------

* Kuvia tai muita tiedostoja aiheesta **Les Bordes (Loiret)** Wikimedia Commonsissa
**Richard Paul Pavlick** (13. helmikuuta 1887 – 11. marraskuuta 1975) oli yhdysvaltalainen postimies, joka yritti murhata presidentiksi valitun John F. Kennedyn. Pavlick aikoi tehdä itsemurhaiskun dynamiitilla Kennedyä vastaan 11. joulukuuta 1960 Palm Beachissä Floridassa, ja pääsi muutaman sekunnin päähän tavoitteestaan mutta luopui yrityksestä huomattuaan Kennedyn vaimon ja lapset tämän seurassa. Pavlick pidätettiin neljä päivää myöhemmin ennen kuin hän ehti yrittää uutta iskua.

Pavlick suljettiin valtion mielisairaalaan tammikuussa 1961 ja hän sai syytteet Kennedyn hengen uhkaamisesta. Syytteistä luovuttiin joulukuussa 1963 kymmenen päivää Kennedyn murhan jälkeen. Pavlick vapautettiin mielisairaalasta vuonna 1966. Hän kuoli 88-vuotiaana newhampshirelaisessa sairaalassa vuonna 1975.

Toimittaja Jeff Greenfieldin mukaan Kennedyn kuolema vuonna 1960 ja Lyndon B. Johnsonin presidenttiys Kuuban ohjuskriisin aikana olisi johtanut kolmanteen maailmansotaan.

Lähteet
-------

1. ↑  Man Accused of Plotting to Assassinate Kennedy *Spartanburg (SC) Herald-Journal*.  17. joulukuuta 1960.  (englanniksi)
2. ↑  Jeff Greenfield's 'Then Everything Changed' - Review - NYTimes.com *The New York Times*.  28. helmikuuta 2011.  (englanniksi)
**Vatsalihasrutistus** on yksi yleisimmistä lihaskuntoharjoitteista vatsalihaksille, etenkin suorille vatsalihaksille.

Suorittaminen
-------------

Vatsalihasrutistuksen suorittaminen.
Aloitusasennossa maataan selällään lattialla polvet koukistettuina. Liike aloitetaan kohottamalla hartioita lattiasta kohti lantiota, kädet pään takana tai sivulla, tai ristissä rinnan päällä. Pään painaminen eteenpäin käsillä voi aiheuttaa loukkaantumisen, joten on suositeltavaa, että käsiä ei pidetä pään takana. Kädet voivat kuitenkin muodostaa tuen, joka kannattelee pään painoa ja niskan lihakset saavat rentoutua harjoituksen aikana. Jos niskan lihakset ovat ojennettuina ja rentoina ja kädet eivät paina päätä eteenpäin, loukkaantumisriski vähenee.

Istumaannousun ja rutistuksen erot
----------------------------------

Toisin kuin istumaannousussa, rutistuksessa alaselän ei pitäisi irrota lattiasta ollenkaan. Syynä tähän on, että alaselän lattiassa pitäminen eliminoi lonkankoukistajien vaikutuksen ja liike keskittyy pelkästään vatsalihaksiin. Rutistuksen vastusta voidaan lisätä pitämällä painolevyä rinnan päällä tai pään takana.

Erilaisia rutistuksia
---------------------

* **Kiertävä rutistus** tehdään nostamalla vain yhtä hartiaa kerrallaan. Vaikuttaa enemmän ulompiin vinoihin vatsalihaksiin.
* **Thairutistus** on thainyrkkeilijöiden suosima tyyli, jossa lyödään vatsaan lihasten ollessa täydessä jännityksessä. Tämä kehittää vatsalihasten kykyä ottaa lyöntejä vastaan ottelussa.
* **"Vaijerirutistus"** on alataljan avulla tehtävä liike, jossa asetutaan polvilleen selkä laitteeseen päin ja vedetään taljan vaijeria alaspäin painamalla ylävartaloa alaspäin.
* **"Polkupyörärutistus"** tehdään tuomalla yhteen vastakkainen kyynärpää ja polvi. Jalat tekevät polkupyörän polkemista muistuttavaa liikettä.

Katso myös
----------

* Lihaskuntoharjoite
* Vatsalihasliike

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Vatsalihasrutistus**.
* Video vatsalihasrutistuksesta YouTubessa.
* Netfit.co.uk (englanniksi)